[{"text_idx": "#000001", "text": "Estas esprimo en mia lingvo, kiu ofte enkapig\u0302as kiam mi provas organizi ion per dissenditaj retmesag\u0302oj \u2014 \u201ekvazau\u0306 oni provus grupigi katojn\u201c. C\u0302u oni provas elekti daton por kunveno, elekti semajnfinon el la venontaj tri monatoj por kune ferii, au\u0306 simple elekti kiun filmon ni spektu je sabato, estas ofte sufic\u0302e malfacile arigi c\u0302iun \u201ekaton\u201c de la grupo c\u0302irkau\u0306 komuna konsento, kaj ofte la rezulto estas amaso de retmesag\u0302oj malfacile sekveblaj."}, {"text_idx": "#000002", "text": "Tre bona ilo por tiaj okazoj \u2014 kiu ekzistas multlingve, inkluzive esperante* \u2014 estas doodle.ch. Tie vi povas krei demandilon, kie c\u0302iu partoprenonto simple hokmarkas \u201cjes\u201d au\u0306 \u201cne\u201c, kaj vi rapide trovas la plej popularan elekton de la grupo.\n*Kiel vi vidos c\u0302i sube, la datoj ankorau\u0306 c\u0302iam aperas angle, sed oni promesis al mi, ke tio s\u0302ang\u0302ig\u0302os."}, {"text_idx": "#000003", "text": "Ekzemple, jen mi kreis demandilon por trovi konsenton pri tago por kunveno:"}, {"text_idx": "#000005", "text": "Do, ne estas dato, kiu konvenas por c\u0302iuj, sed sabate posttagmeze estos bona por kvar el kvin."}, {"text_idx": "#000006", "text": "En venonta artikolo, mi montros pli detale kiel uzi aliajn eblojn de la servo \u2014 kiel aldoni la trian elekteblecon (\u201eeventuale, se vere bezonata\u201c), kiel s\u0302ang\u0302i la URL-on por esti certa, ke la ricevinto vidos al retejon esperantlingve, kaj kiel redakti informojn en la demandilo se via disponebleco s\u0302ang\u0302ig\u0302as."}, {"text_idx": "#000010", "text": "Dankon \u2013 vidinte la bildojn, mi rememoris, ke tiun servon oni jam uzis unufoje por planado de TEJO-kunsido dum unu arang\u0302o. Do jen estas jam ec\u0302 esperantistoj, kiuj (sukcese) uzis g\u0302in."}, {"text_idx": "#000012", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}, {"text_idx": "#000015", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]